**ТЕХНИЧЕСКА СПЕЦИФИКАЦИЯ**

**КЪМ ОБЩЕСТВЕНА ПОРЪЧКА С ПРЕДМЕТ:**

**„УПРАЖНЯВАНЕ НА СТРОИТЕЛЕН НАДЗОР ПО ВРЕМЕ НА ИЗПЪЛНЕНИЕ НА СМР НА ОБЕКТ: “ВОДОСНАБДЯВАНЕ ГРУПА КУПЦИТЕ (С.КУПЦИТЕ, С.ПОТОЧЕ, С.РЪТ) - КОМПЛЕКСЕН ПРОЕКТ ЗА ИНВЕСТИЦИОННА ИНИЦИАТИВА ПО ЧЛ.150, АЛ.6 ОТ ЗУТ, В ЗЕМЛИЩАТА НА СЕЛАТА КУПЦИТЕ, ПОТОЧЕ, РЪТ, ОБЩИНА ДЖЕБЕЛ”**

**1. Общо описание на предмета на поръчката**

Съгласно изискванията на възложителя избраният изпълнител следва да осъществи строителен надзор съобразно чл. 168 от ЗУТ при извършването на СМР по обект: **“ВОДОСНАБДЯВАНЕ ГРУПА КУПЦИТЕ (С.КУПЦИТЕ, С.ПОТОЧЕ, С.РЪТ) - КОМПЛЕКСЕН ПРОЕКТ ЗА ИНВЕСТИЦИОННА ИНИЦИАТИВА ПО ЧЛ.150, АЛ.6 ОТ ЗУТ, В ЗЕМЛИЩАТА НА СЕЛАТА КУПЦИТЕ, ПОТОЧЕ, РЪТ, ОБЩИНА ДЖЕБЕЛ”.**

**2. Цели и резултати на поръчката**

• Качествено и отговарящо на нормативните изисквания изпълнение на предвидените работи по строителството.

• Изпълнение на строително-монтажните работи в съответствие с инвестиционните проекти, нормативните уредби, подзаконови актове действащи на територията на Р България.

**3. Основни дейности, свързани с изпълнението на предмета на поръчката.**

• Строителния надзор следва да бъде упражнен при стриктно спазване на действащата нормативна уредба, регламентираща този вид дейност, а именно ЗУТ и наредбите към него.

• Строителният надзор отговаря за:

 - Изготвяне и подписване на всички актове и протоколи, съгласно изискванията на законовите разпоредби, включително Наредба № 3 от 31.07.2003 г. за съставяне на актове и протоколи по време на строителството (обн. ДВ. бр.72 от 15 август 2003 г. с последващите изменения и допълнения);

 - Окомплектоване на цялата необходима документация по време на строителния процес – актове, протоколи, изпитвания и измервания, сертификати за вложени материали, декларации за съответствие и др., и информиране на възложителя за липсващи документи, както и съдействие за тяхното набавяне;

 - Ежедневен контрол на строителния процес за съответствието на Строежите с действащите норми и правила за изпълнение на строително-монтажни работи и за спазване на изискванията по чл. 169 от ЗУТ и одобрения инвестиционен проект, както и в случаите на възникнали допълнителни СМР на строежите;

 - Координация на строителния процес до въвеждането на строежите в експлоатация;

 - Управление на изпълнението на строителството;

 - Заверка на екзекутивната документация;

 - Съставяне и подписване на констативен акт съгласно чл. 176, ал. 1 от ЗУТ, с който се удостоверява, че строежите са изпълнени съобразно одобрените инвестиционни проекти, заверената екзекутивна документация, изискванията към строежите по чл. 169, ал. 1 и 3 от ЗУТ и условията на настоящия Договор;

 - Съдействие за издаване на всички необходими писмени становища от специализираните контролни органи, както и документ от Агенцията по кадастър за изпълнение на изискванията по чл. 175, ал. 5 от ЗУТ;

 - Съставяне на Окончателен доклад за въвеждане на строежите в експлоатация;

 - Изготвяне на Техническия паспорт на строежите, съгласно Наредба № 5/28.12.2006 г.;

 - Предприемане на необходимите мерки за навременно получаване на разрешение за ползване на Обектите;

 - Упражняване на строителен надзор по време на отстраняване на проявени скрити Дефекти през гаранционните срокове;

 - Изпълняване на всички останали задължения на Консултанта, предвидени в договора за обществена поръчка, договора с Изпълнителя на строителството и законовите разпоредби.

 - Консултантът е длъжен да упражнява строителен надзор и да извършва координация при изпълнение на строителството на обектите чрез технически правоспособни лица, съгласно изискванията на Наредба № РД-02-20-25 от 03.12.2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор.

 - Служителите/експертите от екипа трябва да бъдат на обекта по време на целия строителен период, като присъствието им по дни трябва да е изцяло съобразено с видовете работи, които ще се извършват на обектите, съгласно графика за изпълнение на СМР по договора за строителство.

**4. Срок за изпълнение на поръчката**

Срокът на изпълнение е от датата на уведомяване на ИЗПЪЛНИТЕЛЯ за започване на изпълнението и подписване на Протокол за откриване на строителна площадка и определяне на строителна линия и ниво на строежа - Образец 2/2а от Наредба № 3 от 31 юли 2003 г. за съставяне на актове и протоколи по време на строителството на Министерство на регионалното развитие и благоустройството до въвеждане в експлоатация на всеки един от обектите включени в предмета на поръчката.

Срокът за предаване на Окончателния доклад и Техническия паспорт за обектите е до 30 календарни дни след подписването на Констативен акт за установяване годността за приемане на строежа (Акт обр. 15) „без забележки“.

**5. Място на изпълнение па поръчката:**

Община Джебел, област Кърджали, Република България.